**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Podlimitná zákazka bez využitia elektronického trhoviska podľa § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO") s **predpokladanou hodnotou zákazky** **72 050,00 eur**.

**Názov zákazky:** **„Cyklotrasa na Zelenečskej ulici” v Trnave – PD**

**Identifikácia verejného obstarávateľa:**

Názov: mesto Trnava

Sídlo: Hlavná 1, 917 71 Trnava

URL: [www.trnava.sk](http://www.trnava.sk)

Tento dokument je vypracovaný v súlade so ZVO a s ostatnými platnými právnymi predpismi Slovenskej republiky

|  |  |
| --- | --- |
| Za správne a úplné zadefinovanie technickej špecifikácie: | ...............................................  Ing. Soňa Dubošová, odbor investičnej výstavby  ...............................................  Ing. Dušan Béreš, vedúci odboru investičnej výstavby |
|  |  |
| Za súlad súťažných podkladov so ZVO: | ...............................................  Ing. Miroslav Lalík, odbor verejného obstarávania  ...............................................  Mgr. Marek Motyka, vedúci odboru verejného obstarávania |
| Schválil: | ................................................  JUDr. Peter Bročka, LL.M., primátor mesta |

**OBSAH**

[A. Podmienky súťaže 3](#_Toc80003962)

[1.1 Komunikácia 3](#_Toc80003963)

[1. Komunikácia medzi verejným obstarávateľom a záujemcami/uchádzačmi 3](#_Toc80003964)

[1.2 Predkladanie ponuky a jej obsah 4](#_Toc80003965)

[2. Predkladanie ponuky 4](#_Toc80003966)

[3. Obsah ponuky 5](#_Toc80003967)

[4. Zábezpeka 6](#_Toc80003968)

[1.3 Otváranie a vyhodnocovanie ponúk 6](#_Toc80003969)

[5. Otváranie ponúk 6](#_Toc80003970)

[6. Vyhodnotenie splnenia podmienok účasti a vyhodnocovanie ponúk 6](#_Toc80003971)

[1.4 Ukončenie súťaže 6](#_Toc80003972)

[7. Informácia o výsledku vyhodnotenia ponúk 6](#_Toc80003973)

[8. Súčinnosť úspešného uchádzača potrebná na uzavretie zmluvy o dielo 6](#_Toc80003974)

[9. Uzavretie zmluvy o dielo 7](#_Toc80003975)

[1.5 Ostatné 7](#_Toc80003976)

[10. Zdroj finančných prostriedkov 7](#_Toc80003977)

[11. Skupina dodávateľov 7](#_Toc80003978)

[12. Variantné riešenie 7](#_Toc80003979)

[13. Doplňujúce informácie 8](#_Toc80003980)

[B. Návrh zmluvy o dielo 9](#_Toc80003981)

[C. Opis predmetu zákazky 10](#_Toc80003982)

[14. Názov predmetu zákazky 21](#_Toc80003983)

[15. Opis predmetu zákazky 21](#_Toc80003984)

[D. Kritériá na vyhodnotenie ponúk a spôsob ich uplatnenia 34](#_Toc80003985)

[16. Kritériá na vyhodnotenie ponúk 34](#_Toc80003986)

[17. Spôsob uplatnenia kritérií 34](#_Toc80003987)

[E. Návrh na plnenie kritéria 35](#_Toc80003988)

[F. Súhlas uchádzača s obsahom návrhu zmluvy o dielo 37](#_Toc80003989)

[G. Prílohy súťažných podkladov 37](#_Toc80003990)

# A. Podmienky súťaže

## Komunikácia

1.Komunikácia medzi verejným obstarávateľom a záujemcami/uchádzačmi

* + - 1. Verejný obstarávateľ pri komunikácii s uchádzačmi resp. záujemcami postupuje v zmysle § 20 ZVO prostredníctvom komunikačného rozhrania systému JOSEPHINE. **Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, a to vrátane uplatňovania revíznych postupov podľa ZVO**.
      2. Komunikácia sa medzi verejným obstarávateľom a záujemcami/uchádzačmi uskutočňuje v štátnom (slovenskom) jazyku a spôsobom, ktorý zabezpečí úplnosť a obsah údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
      3. Systém JOSEPHINE je na účely tohto verejného obstarávania softvér na elektronizáciu zadávania verejných zákaziek. Systém JOSEPHINE je webová aplikácia na doméne <https://josephine.proebiz.com>.
      4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia,

- Google Chrome,

- Microsoft Edge.

* + - 1. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
      2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
      3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
      4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
      5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k ďalším doplňujúcim podkladom. Verejný obstarávateľ tieto všetky podklady/dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
      6. **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
      7. **Autentifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme JOSEPHINE je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 3 pracovné dni a je potrebné s touto lehotou počítať pri vkladaní ponuky.

## Predkladanie ponuky a jej obsah

* + 1. Predkladanie ponuky
       1. Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
       2. Uchádzač predkladá ponuku v elektronickej podobe v lehote na predkladanie ponúk, ktorá je uvedená vo výzve na predkladanie ponúk. Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.
       3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
       4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“ vytvorený naskenovaním z originálov alebo ich úradne osvedčených kópií) tak, ako je uvedené v týchto súťažných podkladoch (viď bod 3. Obsah ponuky) a vyplnenie položkového elektronického formulára, ktorý zodpovedá návrhu na plnenie kritéria č. 1 uvedenom v súťažných podkladoch.
       5. Ak ponuka obsahuje dôverné informácie, uchádzač ich v ponuke viditeľne označí.
       6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, musí byť vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do systému JOSEPHINE označená ako „Jednotková cena (kritérium hodnotenia č. 1)“].
       7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
       8. Ponuka uchádzača predložená po uplynutí lehoty na predkladanie ponúk sa elektronicky neotvorí.
       9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
       10. Uchádzači sú svojou ponukou viazaní do uplynutia lehoty viazanosti ponúk, ktorá je uvedená vo výzve na predkladanie ponúk.
       11. Všetky náklady a výdavky spojené s prípravou a predložením ponuky, bez ohľadu na výsledok verejného obstarávania, znáša uchádzač, a to bez nároku na ich náhradu voči verejnému obstarávateľovi.
    2. Obsah ponuky
       1. Uchádzač predloží doklady preukazujúce splnenie podmienok účasti určených verejným obstarávateľom vo výzve na predkladanie ponúk, oddiel III.1) PODMIENKY ÚČASTI. Uchádzač môže v zmysle § 39 ZVO predbežne nahradiť doklady na preukázanie splnenia podmienok účasti predložením jednotného európskeho dokumentu (JED) alebo čestným vyhlásením. Prípadný zápis uchádzača v zozname hospodárskych subjektov vedený Úradom pre verejné obstarávanie verejný obstarávateľ overí podľa § 152 ods. 4 ZVO.
       2. Uchádzač predloží písomné vyhlásenie uchádzača podľa vzoru uvedeného v časti F. týchto súťažných podkladov, že súhlasí s obsahom návrhu zmluvy o dielo podľa časti B. týchto súťažných podkladov. Dokument musí byť podpísaný osobou oprávnenou konať za uchádzača.
       3. Uchádzač predloží riadne vyplnený návrh na plnenie kritéria podľa vzoru uvedeného v časti E. týchto súťažných podkladov. Ak uchádzač nie je platcom DPH, uvedie pre sadzbu DPH v % slovné spojenie "Neplatca DPH". Ak je uchádzač platcom DPH, uvedie príslušnú sadzbu DPH. Všetky vkladané hodnoty musia byť zadané s presnosťou na dve desatinné miesta. Pre vylúčenie pochybností verejný obstarávateľ uvádza, že v prípade nesúladu hodnoty ponuky podľa položkového elektronického formuláru systému JOSEPHINE, ktorý predstavuje len nevyhnutnú funkcionalitu tohto elektronického systému a návrhu na plnenie kritéria č. 1 podľa vzoru uvedeného v časti E. týchto súťažných podkladov, hodnotou, ktorá bude predmetom vyhodnocovania ponúk bude hodnota ponuky uvedená v návrhu naplnenie kritéria č. 1 podľa vzoru uvedeného v časti E. týchto súťažných podkladov.
       4. Uchádzač predloží zoznam projektantov a osôb, ktorí sa zúčastnia na plnení predmetu zákazky s uvedením ich odbornej kvalifikácie. Zmluvný partner bude zodpovedný za to, že všetci členovia pracovného kolektívu vlastnia odbornú spôsobilosť pre vybrané činnosti v stavebníctve a pre ostatné odborné činnosti, ktoré sú súčasťou predmetu zákazky.
       5. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú **plnú moc**.
       6. V prípade skupiny dodávateľov uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
       7. Ak uchádzač nevypracoval ponuku sám, uvedie v ponuke informáciu o osobe, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
       8. Zoznam dôverných informácií s identifikáciou čísla strany a textu obsahujúceho dôverné informácie, ak ich ponuka obsahuje.
    3. Zábezpeka

4.1. Verejný obstarávateľ nevyžaduje, aby uchádzač v lehote viazanosti ponúk (bod 2.10 súťažných podkladov) zabezpečil viazanosť svojej ponuky zábezpekou.

## Otváranie a vyhodnocovanie ponúk

* + 1. Otváranie ponúk
       1. Otváranie ponúk sa uskutoční elektronicky v čase uvedenom vo výzve na predkladanie ponúk a bude prebiehať on-line sprístupnením prostredníctvom systému JOSEPHINE.
       2. Otváraním ponúk elektronicky prostredníctvom systému JOSEPHINE sa rozumie jej sprístupnenie komisii.
       3. On-line sprístupnenia sa budú môcť zúčastniť len uchádzači, ktorí v lehote na predkladanie ponúk predložili úspešne ponuku do tejto zákazky. Ponuky budú sprístupnené týmto uchádzačom po lehote na otváranie ponúk a po otvorení ponúk komisiou. Uchádzači budú môcť vstúpiť do on-line prostredia pre sprístupnenie na totožnom mieste, ako predložili svoju ponuku (v totožnej záložke). Všetky prístupy do on-line prostredia budú zaprotokolované a automaticky logované do protokolu systému JOSEPHINE.
       4. Verejný obstarávateľ bude uchádzačom, ktorí predložili ponuku v lehote na predkladanie ponúk posielať zápisnicu z otvárania ponúk bezodkladne po ich otvorení, i keď lehota podľa ZVO je päť pracovných dní odo dňa otvárania ponúk. Pokiaľ by sa akokoľvek zmenila situácia a bude potrebné uskutočniť zmeny, tieto budú riešené formou korigenda.
    2. Vyhodnotenie splnenia podmienok účasti a vyhodnocovanie ponúk
       1. Verejný obstarávateľ postupuje podľa § 112 ods. 6 druhá veta ZVO, t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ podľa § 55 ods. 1 druhá veta ZVO vyhodnotí u **uchádzača, ktorý sa umiestnil na prvom mieste v poradí,** splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo uchádzačov alebo ich ponúk, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača alebo uchádzačov v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Ponuky uchádzačov sa budú vyhodnocovať v súlade s príslušnými ustanoveniami ZVO (§ 40, § 53).
       2. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. V prípade podozrenia o (ne)pravosti predložených skenov dokladov verejný obstarávateľ môže požiadať uchádzača o doručenie všetkých dokladov predložených v ponuke ako dokladov transformovaných zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení, resp. ako elektronických dokumentov podpísaných kvalifikovaným elektronickým podpisom a opatrených časovou pečiatkou.

## Ukončenie súťaže

* + 1. Informácia o výsledku vyhodnotenia ponúk
       1. Verejný obstarávateľ po vyhodnotení ponúk, a po skončení postupu podľa § 55 ods. 1 ZVO a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
    2. Súčinnosť úspešného uchádzača potrebná na uzavretie zmluvy o dielo
       1. Uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy o dielo tak, aby mohla byť uzavretá do 5 pracovných dní odo dňa uplynutia lehôt určených ZVO, ak bol na jej uzavretie písomne vyzvaný.
       2. Verejný obstarávateľ v súlade s § 11 ZVO neuzavrie zmluvu o dielo s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
       3. Verejný obstarávateľ vyžaduje, aby úspešný uchádzač najneskôr v čase uzavretia zmluvy o dielo poskytol verejnému obstarávateľovi zoznam subdodávateľov tak, aby tento obsahoval všetkých známych subdodávateľov v čase uzatvárania zmluvy o dielo, predmet subdodávky, finančný podiel subdodávky a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia.
    3. Uzavretie zmluvy o dielo
       1. Výsledkom postupu verejného obstarávania bude uzavretie zmluvy o dielo s  úspešným uchádzačom, a to v súlade s týmito súťažnými podkladmi a s ponukou predloženou úspešným uchádzačom.
       2. Podrobné vymedzenie zmluvných podmienok dodania požadovaného predmetu zákazky je vyjadrené vo forme návrhu zmluvy o dielo, ktorý je uvedený v časti B. týchto súťažných podkladov.
       3. Verejný obstarávateľ môže uzavrieť zmluvu o dielo s úspešným uchádzačom najskôr jedenásty deň odo dňa odoslania informácie o výsledku vyhodnotenia ponúk podľa ZVO, ak nenastali skutočnosti, ktoré majú vplyv na uzavretie zmluvy podľa § 56 ZVO.

## Ostatné

* + 1. Zdroj finančných prostriedkov
       1. Zákazka bude financovaná z finančných prostriedkov verejného obstarávateľa.
       2. Verejný obstarávateľ neposkytuje zálohy ani preddavky na úhradu nákladov spojených s plnením zmluvy o dielo. Platobné podmienky sú uvedené v návrhu zmluvy o dielo v časti B.  týchto súťažných podkladov.
    2. Skupina dodávateľov
       1. Skupina dodávateľov sa v zmysle § 2 ods. 5 ZVO považuje za uchádzača.
       2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu zmluvy o dielo a komunikácie.
       3. Ak by ponuka skupiny dodávateľov bola prijatá, verejný obstarávateľ za účelom riadneho plnenia zmluvy o dielo požaduje, aby účastníci tejto skupiny uzavreli medzi sebou dohodu o združení podľa § 829 Občianskeho zákonníka, z ktorej bude vyplývať, že účastníci tejto dohody zodpovedajú spoločne a nerozdielne za plnenie svojich záväzkov, ktorých plnenie je potrebné k dosiahnutiu dojednaného účelu, ktorým je riadne a včasné plnenie zmluvy o dielo.
    3. Variantné riešenie
       1. Verejný obstarávateľ nepovoľuje predloženie variantných riešení a na variantné riešenia, ktoré budú predložené, nebude prihliadať.
    4. Doplňujúce informácie
       1. Uchádzačom odporúčame vykonať obhliadku miesta stavby, aby si sami overili a získali potrebné informácie, nevyhnutné na prípravu a spracovanie ponuky. Miesto stavby je verejne prístupné.
       2. Mesto Trnava, MsÚ v Trnave poskytne úspešnému uchádzačovi podklady v rozsahu:
* výrez z dát technickej mapy mesta Trnava v digitálnej forme (DGN súbor MicroStation, resp. prevod z DGN do DWG)

# Návrh zmluvy o dielo

**Zmluva o dielo**

na zhotovenie projektovej dokumentácie,

uzatvorená podľa § 536 a nasl. Obchodného zákonníka

**Čl. 1.**

**ZMLUVNÉ STRANY**

1.1. Názov : **Mesto Trnava**

Sídlo: Hlavná č. 1

917 71 Trnava

IČO: 00 313 114

DIČ: 202 1175 728

štatutárny zástupca: JUDr. Peter Bročka, LL.M., primátor

zást. pre veci zmluvné: JUDr. Peter Bročka, LL.M.

zást. pre veci technické: Ing. Dušan Béreš

gestor PD: Ing. Soňa Dubošová

bankové spojenie: VÚB Trnava

č. účtu: SK59 0200 0000 0000 2692 5212

telefón: 033/32 36 129

e-mail: [sona.dubosova@trnava.sk](mailto:sona.dubosova@trnava.sk)

* (ďalej len „**Objednávateľ**“)

1.2. Obchodné meno:

Sídlo:

IČO:

DIČ:

štatutárny zástupca:

zást. pre veci zmluvné:

zást. pre veci technické:

reg. číslo SKSI:

bankové spojenie:

č. účtu:

telefón:

e-mail:

* (ďalej len **Zhotoviteľ**)
* (ďalej len „Zhotoviteľ“ a  „Objednávateľ“ spolu len „**Zmluvné strany**“)

**Čl. 2.**

**PREDMET ZMLUVY**

* 1. Predmetom zmluvy je spracovanie projektovej dokumentácie podľa opisu predmetu zákazky s názvom **„Cyklotrasa na Zelenečskej ulici“ v Trnave – PD”**, ktorý je neoddeliteľnou prílohou tejto zmluvy (ďalej len „dielo“).
  2. Zhotoviteľ vyhotoví v rozsahu opisu predmetu zákazky, ktorý je prílohou č. 1 tejto zmluvy a za podmienok dohodnutých v tejto zmluve (ďalej len ZoD) vo vlastnom mene a na vlastnú zodpovednosť pre Objednávateľa dielo špecifikované v bode 2.3 tejto zmluvy pre účel investičnej akcie a Objednávateľ sa mu za to zaväzuje zaplatiť cenu vo výške a za podmienok dohodnutých v čl. 5 a v čl. 6 tejto zmluvy.
  3. Dielo pre účel investičnej akcie sa Zhotoviteľ zaväzuje vyhotoviť v rozsahu:
     1. Vypracovanie **geodetického zamerania územia** s podrobnosťou a rozsahom potrebným pre finálny stupeň projektu vrátane overenia existencie, polohy, technického stavu a funkčnosti všetkých inžinierskych sietí v záujmovom území u správcov a ich zohľadnenie v projektovej dokumentácii (overenie bude zdokladované zápisom a doložené v časti PD- Doklady).
     2. Vypracovanie **konceptu riešenia**
     3. Vypracovanie **projektovej dokumentácie pre územné rozhodnutie. /DÚR/**
     4. Vypracovanie **realizačného projektu (RP) –** spracovanie projektovej dokumentácie v uvedenom stupni znamená, že projektová dokumentácia bude podkladom pre vydanie stavebného povolenia a zároveň bude podkladom i pre samotnú realizáciu stavby.
     5. **Koordinácia projektovej dokumentácie** podľa § 5 NV SR č. 396/2006 Z. z**.** a podľa § 12 zákona č. 254/1998 Z. z.
     6. Výkon **odborného autorského dohľadu** počas realizácie stavby podľa vypracovanej projektovej dokumentácie až do nadobudnutia právoplatnosti kolaudačného rozhodnutia.
     7. **Súčinnosť** v procese verejného obstarávania na realizáciu stavebných prác, ak to bude potrebné.
  4. Dohodnutý rozsah diela uvedený v bode 2.3 je možné zmeniť len na základe písomného dodatku podpísaného obidvoma zmluvnými stranami.

**Čl. 3 povinnosti zmluvných strán pri vypRacovaní projektovej dokumetácie**

* 1. Pred začatím vypracovania projektovej dokumentácie je Zhotoviteľ povinný si prezrieť miesto, kde sa má stavba realizovať a za týmto účelom si od Objednávateľa vyžiadať všetky potrebné podklady a informácie, ktoré súvisia s vykonávaním diela. Objednávateľ je povinný všetky dostupné informácie poskytnúť Zhotoviteľovi.
  2. Položky v časti Náklady stavby – položkový rozpočet a výkaz výmer v rámci RP musia byť v zmysle kódov rozpočtových cenníkov, výkaz výmer musí obsahovať aj konkrétne výpočty množstiev jednotlivých položiek (dĺžky, plochy, kubatúry, množstvá).
  3. Projektová dokumentácia musí byť spracovaná v súlade:
* so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov,
* s vyhláškou Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona v znení neskorších predpisov,
* všetky stavebné úpravy (bezbariérové úpravy na chodníkoch a iné) budú rešpektovať vyhlášku č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu o všeobecných technických požiadavkách na stavby užívané osobami s obmedzenou schopnosťou pohybu a orientácie,
* technickými podmienkami TP 10/2011 a 07/2014, 048/2019
* s platnými normami STN 73 61110, STN 73 6102, STN 73 6056, STN 83 7010, STN 83 7017, STN 83 7016 a STN 83 7015
* so zákonom č. 343/2015 Z.z. o verejnom obstarávaní a o zmene a doplnení niektorých zákonov v platnom znení,
* so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v platnom znení,
* so zákonom NR SR č. 543/2002 Z.z. o ochrane prírody a krajiny,
* s príslušnými slovenskými technickými normami, európskymi normami, všeobecno-technickými požiadavkami na výstavbu,
* s ostatnými príslušnými platnými právnymi predpismi.
  1. Pri spracovávaní projektovej dokumentácie bude Zhotoviteľ rešpektovať:
* platný Územný plán mesta Trnava a ostatné strategické dokumenty mesta s ktorými ho Objednávateľ oboznámi,
* odborné podklady obstarávateľa v súťažných podkladoch
* vyjadrenia a stanoviská dotknutých orgánov a organizácií, napr. správcovia sietí,
* vyjadrenia odborných pracovníkov MsÚ v Trnave v rámci pracovných rokovaní k rozpracovanosti projektu a konzultácií.

3.5. Projektová dokumentácia bude vypracovaná:

* a) na základe výkonnostných a funkčných požiadaviek, ktoré môžu zahŕňať environmentálne charakteristiky; technické požiadavky sa musia určiť tak, aby boli zrejmé všetky podmienky a okolnosti dôležité na vypracovanie ponuky,
* b) s odkazom na technické špecifikácie v poradí: slovenské technické normy, ktorými sa prevzali európske normy, európske technické osvedčenia, spoločné technické špecifikácie, medzinárodné normy, iné technické referenčné systémy zavedené európskymi normalizačnými organizáciami, alebo ak také neexistujú, národné technické osvedčenia alebo národné technické špecifikácie týkajúce sa projektovej dokumentácie, uskutočnenia stavebných prác a používania stavebných výrobkov, technické špecifikácie, ktoré pochádzajú z priemyselného odvetvia a sú týmto odvetvím všeobecne uznávané, normy pre oblasť obrany a špecifikácie obranného materiálu, ktoré sú obdobné týmto normám; takýto odkaz musí byť doplnený slovami „alebo ekvivalentný“,
* c) na základe výkonnostných a funkčných požiadaviek uvedených v písmene a) s odkazom na technické špecifikácie uvedené v písmene b), ktoré slúžia ako prostriedok na zabezpečenie súladu s výkonnostnými a funkčnými požiadavkami, alebo
* d) odkazom na technické špecifikácie uvedené v písmene b) pre niektoré charakteristiky a odkazom na výkonnostné alebo funkčné požiadavky uvedené v písmene a) pre ostatné charakteristiky.
* Technické požiadavky sa nesmú odvolávať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, ak by tým dochádzalo k znevýhodneniu alebo k vylúčeniu určitých záujemcov alebo tovarov, ak si to nevyžaduje predmet zákazky. Takýto odkaz možno použiť len vtedy, ak nemožno opísať predmet zákazky /položky/ dostatočne presne a zrozumiteľne, a takýto odkaz musí byť doplnený slovami „alebo ekvivalentný“.
* Ak sa použije odkaz na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby dodávateľ uvedie, prečo nebolo možné poskytnúť plnenie podľa písm. a), b), c) alebo d). Zhotoviteľ uvedie, čo sa považuje za ekvivalentné s označením všetkých parametrov, ktoré majú byť pri ekvivalentnosti skúmané s odôvodnením prečo je daný parameter potrebný. Opis predmetu plnenia nesmie odkazovať priamo a ani nepriamo na jedného výrobcu a ani jeho výrobok.
* Zhotoviteľ sa zaväzuje zohľadňovať a navrhovať Objednávateľovi riešenia šetrné k životnému prostrediu. Zhotoviteľ sa môže inšpirovať poznatkami Európskej komisie k jednotlivým produktovým skupinám (dostupné aj v slovenskom jazyku) na –
* <http://ec.europa.eu/environment/gpp/eu_gpp_criteria_en.htm>.
* Porušenie týchto povinností je podstatným porušením zmluvy.
  1. Pri vypracovaní projektovej dokumentácie bude Zhotoviteľ dodržiavať všetky ustanovenia tejto zmluvy a bude sa riadiť východiskovými podkladmi odovzdanými Objednávateľom, písomnými záznamami z kontrolných porád, ako aj vyjadreniami správcov inžinierskych sietí a dotknutých orgánov štátnej správy. Zhotoviteľ sa zaväzuje konzultovať so správcami inžinierskych sietí – overiť si existenciu, polohu, technický stav a funkčnosť jestvujúcich inžinierskych sietí, možnosti napojenia, prekládky či ochrany jednotlivých inžinierskych sietí.
  2. Zhotoviteľ sa zaväzuje, že oprávnené pripomienky a požiadavky dotknutých orgánov štátnej správy, správcov inžinierskych sietí zapracuje do projektovej dokumentácie po prerokovaní s Objednávateľom do 10 dní po tom, čo sa o nich dozvedel, ak nedôjde k dohode o inom termíne tak, aby termín plnenia podľa čl. 4 tejto zmluvy bol dodržaný.
  3. Objednávateľ požaduje projektovú dokumentáciu vypracovať pre daný typ stavby tak, aby obsah a rozsah projektovej dokumentácie zodpovedal odporúčanému obsahu realizačného projektu podľa aktuálneho sadzobníka pre navrhovanie ponukových cien projektových prác a inžinierskych činností UNIKA.
  4. V procese verejného obstarávania (výber dodávateľa stavby podľa zákona č. 343/2015 Z. z. o verejnom obstarávaní) sa Zhotoviteľ zaväzuje poskytnúť Objednávateľovi riadnu súčinnosť a v prípade potreby bezodkladne, najneskôr v lehote dvoch pracovných dní od zadania požiadavky, písomne reagovať na otázky týkajúce sa projektovej dokumentácie, ktoré bude potrebné zodpovedať na základe podnetov záujemcov vo verejnom obstarávaní.

**Čl. 4 čas plnenia a spÔSOB odovzdania Diela**

4.1. Zhotoviteľ sa zaväzuje vyhotoviť a odovzdať dielo v rozsahu dohodnutom v bode 2.3. tejto zmluvyv dohodnutých lehotách nasledovne:

* **Geodetické zameranie:**
* začiatok: dňom nadobudnutia účinnosti zmluvy o dielo
* ukončenie: **do 5 týždňov od nadobudnutia** účinnosti zmluvy o dielo
* **Vypracovanie konceptu riešenia v grafickom výstupe:**
* začiatok: dňom zaslania elektronickej výzvy objednávateľom na začatie prác
* ukončenie: **najneskôr 5 kalendárnych týždňov** od zaslania elektronickej výzvy na začatie prác
* **Vypracovanie projektovej dokumentácie pre územné rozhodnutie:**
* začiatok: dňom písomného schválenia konceptu riešenia objednávateľom
* ukončenie: **najneskôr 7 kalendárnych týždňov** od začatia spracovania príslušného stupňa PD
* **Realizačný projekt (RP) – bude aj zároveň podkladom k žiadosti o stavebné povolenie**
* začiatok: dňom nadobudnutia právoplatnosti územného rozhodnutia, alebo od písomného vyzvania objednávateľom na začatie spracovávania tohto stupňa PD/ podľa toho, ktorá skutočnosť nastane skôr/,
* ukončenie: **najneskôr do 10 kalendárnych týždňov** od začatia spracovania príslušného stupňa PD
* **Koordinácia projektovej dokumentácie podľa § 5 NV SR č. 396/2006 Z. z.** **a podľa § 12 zákona č. 254/1998 Z. z.**
* začiatok: dňom nadobudnutia účinnosti zmluvy o dielo
* ukončenie:do nadobudnutia právoplatnosti kolaudačného rozhodnutia (koordinačná činnosť)
* najneskôr do 10 kalendárnych týždňov od začatia spracovávania RP odovzdať dokumentáciu k projektu (plán bezpečnosti a ochrany zdravia pri práci, plán užívania verejnej práce - návrh, kontrolný a skúšobný plán stavby - návrh)
* **Výkon odborného autorského** **dohľadu** – počas realizácie stavby podľa vypracovanej projektovej dokumentácie až do nadobudnutia právoplatnosti kolaudačného rozhodnutia.
* začiatok: dňom odovzdania a prevzatia stavby k realizácii
* ukončenie:do nadobudnutia právoplatnosti kolaudačného rozhodnutia
* **Súčinnosť** v procese nasledovného verejného obstarávania na realizáciu stavebných prác, ak to bude potrebné. A v procese prípravy a posudzovania žiadosti o nenávratný finančný príspevok/grant, ak bude potrebné.

4.2. Dodržanie dohodnutých termínov je závislé od poskytnutia potrebnej súčinnosti Objednávateľom dohodnutej v tejto zmluve. Po dobu meškania Objednávateľa s poskytnutím súčinnosti nie je Zhotoviteľ v omeškaní so splnením povinností odovzdať dielo v dohodnutom termíne.

4.3. Zhotoviteľ splní povinnosť vyhotoviť dielo v rozsahu podľa bodu 2.3.1, 2.3.2. 2.3.3, 2.3.4. a 2.3.5. jeho odovzdaním riadne a bez vád Objednávateľovi na základe protokolu o odovzdaní a prevzatí diela podpísaného oboma zmluvnými stranami.  Objednávateľ nie je povinný dielo prevziať, ak má vady. Dielo sa považuje za vyhotovené dňom podpísania protokolu o odovzdaní a prevzatí diela oboma zmluvnými stranami.

4.4. Dielo v rozsahu podľa bodu 2.3.5., 2.3.6. a 2.3.7. sa považuje za vyhotovené vykonaním uvedených činností v daných bodoch a ich vykonanie písomne potvrdené objednávateľom.

**Čl. 5 cena Diela**

5.1. Cena diela je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov je konečná a predstavuje sumu:

**Celková zmluvná cena: ...................... eur** s DPH,

slovom ...................................................eur.

|  |  |  |
| --- | --- | --- |
| **5.1.1. Geodetické zameranie územia (GZ) vrátane vyjadrení dotknutých správcov inžinierskych sietí** | | |
| Cena za GZ bez DPH |  | € |
| DPH 20% |  | € |
| ***5.1.1. Cena za GZ celkom s DPH*** |  | **€** |

|  |  |  |
| --- | --- | --- |
| **5.1.2. Koncept riešenia územia** | | |
| Cena za grafický koncept riešenia územia bez DPH |  | € |
| DPH 20% |  | € |
| ***5.1.2. Cena za Koncept riešenia územia celkom s DPH*** |  | **€** |
| **5.1.3. Projektová dokumentácia pre územné rozhodnutie (DÚR)** | | |
| Spevnené plochy a chodníky |  | € |
| Miestna komunikácia (povrchy) |  | € |
| Sadové úpravy – krajinno-architektonický projekt (vrátane dendrologického prieskumu, návrh nových vegetačných úprav) |  | € |
| Verejné osvetlenie |  | € |
| Inžinierske siete |  | € |
| Mobiliár (vrátane autobusových zastávok a prístreškov) |  | € |
| Dopravné značenie |  | € |
| Náklady stavby (prepočet) |  | € |
| Cena spolu za DÚR bez DPH |  | € |
| DPH 20% |  | € |
| ***5.1.3. Cena za DÚR celkom s DPH*** |  | € |

|  |  |  |
| --- | --- | --- |
| **5.1.4. Realizačný projekt (RP)** | | |
| Spevnené plochy a chodníky |  | € |
| Miestna komunikácia (povrchy) |  | € |
| Sadové úpravy – krajinno-architektonický projekt (vrátane dendrologického prieskumu, návrh nových vegetačných úprav) |  | € |
| Verejné osvetlenie |  | € |
| Inžinierske siete |  | € |
| Mobiliár (vrátane autobusových zastávok a prístreškov) |  | € |
| Dopravné značenie |  | € |
| Hydrogeologický posudok |  | € |
| Plán organizácie výstavby |  | € |
| Náklady stavby (výkaz výmer a rozpočet) |  | € |
| Vizualizácie |  | € |
| Cena spolu bez DPH |  | € |
| DPH 20% |  | € |
| ***5.1.4. Cena za RP celkom s DPH*** |  | **€** |

|  |  |  |
| --- | --- | --- |
| **5.1.5. Koordinácia projektovej dokumentácie podľa § 5 NV SR č. 396/2006 Z. z. a § 12 zákona č. 254/1998 Z. z. + súčinnosť** | | |
| Plán bezpečnosti a ochrany zdravia pri práci (BOZP) |  | € |
| Plán užívania verejnej práce -návrh |  | € |
| Kontrolný a skúšobný plán stavby- návrh |  | € |
| Cena bez DPH |  | € |
| DPH 20% |  | € |
| ***5.1.5. Cena celkom s DPH*** |  | **€** |

|  |  |  |
| --- | --- | --- |
| **5.1.6. Odborný autorský dohľad (OAD)** | | |
| Cena bez DPH |  | € |
| DPH 20% |  | € |
| ***5.1.6. Cena za OAD celkom s DPH*** |  | **€** |

|  |  |  |
| --- | --- | --- |
| **CELKOVÁ CENA ZA DIELO** | | |
| Cena bez DPH |  | € |
| DPH 20% |  | € |
| ***Cena celkom s DPH*** |  | **€** |

5. 2. V cene sú zahrnuté všetky nevyhnutné a súvisiace služby potrebné na vyhotovenie diela a náležitosti predchádzajúce spracovaniu projektovej dokumentácie potrebné na vydanie príslušných povolení a následne na realizáciu stavby.

5.3. Cena diela v rozsahu podľa bodu 2.3.7., t. j. súčinnosť pri verejnom obstarávaní Zhotoviteľa stavebných prác je zahrnutá v celkovej cene diela uvedenej v bode 5.1.

**Čl. 6 platobné podmienky**

6.1. Podkladom pre úhradu ceny za dielo podľa čl. 5.1 tejto zmluvy budú faktúry vystavené Zhotoviteľom po odovzdaní časti diela v súlade s čl. 4 tejto zmluvy.

6.2. Zhotoviteľ bude môcť vystaviť faktúru až po prekontrolovaní štruktúry a rozsahu odovzdanej časti diela (geodetické zameranie územia, koncept riešenia, projekt pre územné rozhodnutie, realizačný projekt). Následne bude Zhotoviteľ vyzvaný Objednávateľom k vystaveniu faktúry, najskôr však po 14 dňoch po odovzdaní predmetu tejto zmluvy, ak sa Zmluvné strany nedohodnú inak.

6.4. Vystavenie faktúr:

Termín: po protokolárnom odovzdaní geodetického zamerania územia vrátane vyjadrení dotknutých správcov inžinierskych sietí

Suma: 100% ceny podľa bodu 5.1.1. s DPH

Termín: po protokolárnom odovzdaní konceptu riešenia a jeho písomnom  odsúhlasení objednávateľom

Suma: 100% ceny podľa bodu 5.1.2. s DPH

Termín: po protokolárnom odovzdaní a schválení projektovej dokumentácie pre územné rozhodnutie

Suma: 90% ceny podľa bodu 5.1.3. s DPH

Termín: po nadobudnutí právoplatnosti územného rozhodnutia

Suma: 10% ceny podľa bodu 5.1.3. s DPH

Termín: po protokolárnom odovzdaní a schválení realizačného projektu

Suma: 80% z ceny podľa bodu 5.1.4. s DPH

Termín: po zapracovaní všetkých vyjadrení jednotlivých správcov sietí a orgánov štátnej správy do realizačného projektu

Suma: 10% z ceny podľa bodu 5.1.4. s DPH

Termín: po nadobudnutí právoplatnosti stavebného povolenia, najneskôr však do 6 mesiacov od odovzdania a protokolárneho prevzatia realizačného projektu

Suma: 10% z ceny podľa bodu 5.1.4. s DPH

Termín: po protokolárnom odovzdaní a schválení realizačného projektu

Suma: 50% z ceny podľa bodu 5.1.5. s DPH za predpokladu odovzdania požadovanej dokumentácie k projektu podľa bodu 5.1.5.

Termín: po nadobudnutí právoplatnosti kolaudačného rozhodnutia stavby

Suma: 50% z ceny podľa bodu 5.1.5. s DPH

Termín: po nadobudnutí právoplatnosti kolaudačného rozhodnutia stavby

Suma: 100% z ceny podľa bodu 5.1.6. s DPH

6.5. Faktúra musí obsahovať všetky náležitosti podľa Zákona o účtovníctve 431/2002 Z. z. v znení neskorších predpisov a bude obsahovať minimálne tieto náležitosti:

1. identifikačné údaje Zhotoviteľa:

* obchodné meno a sídlo (totožné s údajom na zmluve o dielo),
* IČO,
* DIČ,
* Bankové spojenie;

1. identifikačné údaje Objednávateľa:

* názov a sídlo,
* IČO,
* DIČ,

1. poradové číslo faktúry,
2. dátum, kedy bolo dielo odovzdané,
3. dátum vyhotovenia faktúry,
4. dátum splatnosti faktúry,
5. centrálne číslo zmluvy ,
6. rozsah a označenie diela odovzdaného v zmysle tejto zmluvy,
7. fakturovaná suma, t.j. cena diela za vyhotovenie ktorého je faktúra vystavená s uvedením položiek v prípade vystavenej faktúry podľa bodu 5.1.1.-6. tejto zmluvy,
8. meno osoby, ktorá faktúru vystavila za Zhotoviteľa,
9. pečiatka a podpis oprávnenej osoby.

6.6. V prípade, že faktúra nebude obsahovať predpísané náležitosti, Objednávateľ je oprávnený vrátiť ju Zhotoviteľovi na doplnenie, resp. odstránenie nedostatkov. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry Objednávateľovi.

6.7. Splatnosť faktúr je **14 dní** od doručenia faktúry Objednávateľovi.

**čl. 7 Zodpovednosť za vady, záruka**

7.1. Zhotoviteľ zodpovedá za to, že dielo je zhotovené v súlade s podmienkami dohodnutými v tejto zmluve a výzvou tvoriacou prílohu č. 1 zmluvy a počas záručnej doby podľa bodu 7.3. tohto článku bude mať vlastnosti dohodnuté v tejto zmluve a bude spôsobilé pre účel realizácie investičnej akcie.

7.2 Zhotoviteľ zodpovedá za to, že dielo podľa bodu 2.3.3. a 2.3.4. je zhotovené tak, že na jeho základe je možné realizovať predmetnú stavbu v zmysle investičnej akcie pri dodržaní rozpočtu, ktorý je súčasťou projektovej dokumentácie s realizačnou podrobnosťou. Za vadu sa považuje každá zmena výkazu výmer zrealizovaná po odovzdaní a prevzatí uvedeného diela a uhradení príslušnej časti ceny diela , ktorá má za následok zmenu rozpočtu. Táto zodpovednosť je dohodnutá ako objektívna zodpovednosť Zhotoviteľa. Ak však potreba zmeny výkazu výmer bude odôvodnená nepredvídateľnými okolnosťami, nepovažuje sa to za vadu uvedeného diela.

7.2 Zhotoviteľ zodpovedá za vady, ktoré má dielo v čase jej odovzdania Objednávateľovi. Za vady, vzniknuté po odovzdaní zodpovedá vtedy, ak boli spôsobené porušením jeho povinnosti a nedodržaním platných noriem.

7.3. Záručná doba na dielo je päť rokov a začína plynúť odo dňa jeho protokolárneho odovzdania Objednávateľovi.

7.4. Zhotoviteľ vypracuje dielo podľa bodu 2.3 vo vlastnom mene a na vlastnú zodpovednosť a zároveň vyhlasuje, že má oprávnenie na všetky činnosti za účelom vyhotovenia diela v zmysle zákona č. 138/1992 Zb. Slovenskej národnej rady o autorizovaných architektoch a autorizovaných stavebných inžinieroch v znení neskorších predpisov alebo rovnocenné oprávnenie podľa právneho poriadku Európskej únie, ktoré je akceptovateľné právnym poriadkom SR. Zhotoviteľ je povinný na vyžiadanie Objednávateľa toto oprávnenie predložiť k nahliadnutiu. V prípade spracovania časti diela v subdodávke Zhotoviteľ zároveň zodpovedá za to, že subdodávatelia budú mať rovnako všetky potrebné oprávnenia a je povinný na požiadanie Objednávateľa predložiť aj oprávnenie konkrétnych subdodávateľov.

7.5. Zhotoviteľ nezodpovedá za vady diela, ktoré boli spôsobené použitím podkladov poskytnutých Objednávateľom a Zhotoviteľ ani pri vynaložení odbornej starostlivosti nemohol zistiť ich nevhodnosť, alebo na ňu Objednávateľa upozornil a Objednávateľ trval na ich použití.

7.6. Prípadné uplatnenie nároku z vád diela je Objednávateľ povinný uplatniť u Zhotoviteľa bezodkladne po zistení vady v písomnej forme (aj v elektronickej podobe – email).

7.7. Zhotoviteľ sa zaväzuje začať s odstraňovaním vád diela ihneď, najneskôr do 7 dní po písomnom uplatnení reklamácie a vady odstrániť v čo najkratšom čase, ktorého dĺžku dohodnú Zmluvné strany písomne.

7.8. Podstatné porušenie tejto zmluvy alebo jej opakované porušenia, ktoré nie sú podstatné predstavujú závažné porušenie profesijných povinností v zmysle bodu 101 preambuly smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES.

7.9. Zhotoviteľ vyhlasuje, že je poistený pre prípad zodpovednosti za škodu, spôsobenú jeho činnosťou. Doklad o poistení Objednávateľovi na vyžiadanie predloží.

7.10. Porušenie čl. 7 predstavuje podstatné porušenie tejto zmluvy.

**čl. 8 zmluvné pokuty a náhrada škody**

8.1. V prípade, že Zhotoviteľ nedodá dielo v termíne podľa čl. 4 tejto zmluvy, Objednávateľ má právo na zmluvnú pokutu vo výške 0,5% z ceny za dielo bez DPH za každý deň omeškania až do jeho prevzatia Objednávateľom.

8.2. V prípade omeškania Objednávateľa s úhradou faktúry má Zhotoviteľ právo na úrok z omeškania vo výške 0,5 % z dlžnej sumybez DPH za každý deň omeškania.

8.3 Ak sa Zhotoviteľ dostane do omeškania s odstránením vád  projektovej dokumentácie pre stavebné povolenie podľa bodu 7.7., je Objednávateľ oprávnený uplatniť voči Zhotoviteľovi zmluvnú pokutu vo výške 0,5 % z ceny za dielobez DPH alebo jeho časti za každý deň omeškania.

8.4 V prípade, že Zhotoviteľ neposkytne v zmysle článku 3, bod 9 riadnu súčinnosť a v prípade ak nebude v dohodnutej lehote reagovať na otázky Objednávateľa týkajúce sa projektovej dokumentácie, ktoré bude potrebné zodpovedať na základe podnetov záujemcov vo verejnom obstarávaní pri výbere dodávateľa stavebných prác v zmysle uvedenej investičnej akcie má Objednávateľ právo na účtovanie zmluvnej pokuty 200,- eur za každú nedoriešenú žiadosť o vysvetlenie súťažných podkladov, týkajúce sa projektovej dokumentácie.

8.5 Pri podstatnom porušení tejto zmluvy je Zhotoviteľ povinný uhradiť Objednávateľovi zmluvnú pokutu vo výške 500,- eur za každé aj opakované podstatné porušenie zmluvy. Pri porušení tejto zmluvy, ktoré nie je podstatné je Zhotoviteľ povinný uhradiť Objednávateľovi zmluvnú pokutu vo výške 100,- eur, a to aj za každé opakované porušenie. Za opakované porušenie tejto zmluvy, ktoré nie je podstatným porušením sa považuje porušenie identickej povinnosti dva krát.

8.6 Zmluvné strany sa dohodli, že zmluvné pokuty dohodnuté v tomto článku zmluvy si oprávnená strana uplatní vystavením samostatnej faktúry doručenej druhej strane so splatnosťou 14 dní od ich vystavenia.

8.7 Ustanovením o zmluvnej pokute nie je dotknutý nárok oprávnenej strany na náhradu škody.

**čl. 9 Výkon odborného autorského dohľadu**

9.1. Zhotoviteľ je povinný vykonávať odborný autorský dohľad podľa bodu 2.3.6. tejto zmluvy od začatia realizácie stavby v zmysle investičnej akcie podľa vypracovanej projektovej dokumentácie, do nadobudnutia právoplatnosti kolaudačného rozhodnutia.

9.2. Zhotoviteľ sa zaväzuje vykonať odborný autorský dohľad na svoje náklady a na svoje nebezpečenstvo, podľa pokynov Objednávateľa, príslušných platných STN EN vzťahujúcich sa na jeho vykonanie, všeobecných záväzných predpisov a v termíne realizácie stavby alebo jej časti.

9.3. Zmluvné strany sa dohodli, že výkon a rozsah odborného autorského dohľadu bude podľa prílohy č. 4 (odporúčaný obsah a rozsah odborného autorského dohľadu) aktuálneho sadzobníka UNIKA, minimálne však v tomto rozsahu:

* účasť na odovzdaní staveniska Dodávateľovi stavby v zmysle investičnej akcie,
* dohľad nad dodržaním projektovej dokumentácie,
* sledovanie postupu výstavby z technického hľadiska a z hľadiska časového plánu výstavby,
* posudzovanie návrhov Dodávateľa stavby v zmysle investičnej akcie na zmeny a odchýlky oproti projektovej dokumentácie z pohľadu dodržania technicko-ekonomických parametrov stavby, dodržania lehôt výstavby, prípadne ďalších ukazovateľov,
* vyjadrenia k požiadavkám o väčšie množstvo výrobkov a výkonov oproti prerokovanej projektovej dokumentácií,
* v prípade, že skutkový stav nezodpovedá predpokladom v projektovej dokumentácii, navrhovanie technického riešenia vyvolanej zmeny,
* zaujíma stanovisko s vysvetlením a návrhom riešenia k prípadným vadám projektovej dokumentácie pri realizácii stavby,
* účasť na kontrolnom dni počas realizácie stavby podľa výzvy Objednávateľa a Dodávateľa stavby,
* účasť na odovzdaní a prevzatí stavby alebo jej časti,
* účasť na kolaudačnom konaní.

9.4. Súčasťou odborného autorského dohľadu je tiež povinnosť Zhotoviteľa spolupracovať pri vypracovaní kontrolného a skúšobného plánu s budúcim dodávateľom stavby v zmysle § 12 ods. 1 písm. a) bod 3 zákona č. 254/1998 Z. z. o verejných prácach v znení neskorších predpisov.

9.5. V rámci odborného autorského dohľadu musí byť Objednávateľ informovaný o zisteniach o nedodržaní projektovej dokumentácie, právnych predpisov a technických noriem.

9.6. Predmet plnenia odborného autorského dohľadu sa považuje za splnený potvrdením technického dozoru investora (Objednávateľa) alebo iného povereného pracovníka Objednávateľa o výkone odborného autorského dohľadu nad realizáciou stavby.

9.7. Po nedodržaní rozsahu odborného autorského dohľadu v zmysle tejto zmluvy Zhotoviteľom, si Objednávateľ vyhradzuje právo cenu za odborný autorský dohľad nevyplatiť, prípadne ju znížiť podľa skutočnej spolupráce so zástupcami Objednávateľa.

9.8. Zhotoviteľ sa zaväzuje prípadné vady a chyby v projektovej dokumentácii bezodplatne odstrániť v rámci výkonu odborného autorského dohľadu. Cena za odborný autorský dohľad bude znížená alikvotne k množstvu a závažnosti vád projektovej dokumentácie.

**čl. 10 VZÁJOMNá Súčinnosť ZMLUVNÝCH STRÁN**

10.1. Objednávateľ poskytne najneskôr do 5-ich pracovných dní od nadobudnutia účinnosti zmluvy zameranie predmetného územia vo forme výrezu z technickej mapy mesta v digitálnej forme elektronickou formou. Zhotoviteľ je povinný použiť podklady predložené Objednávateľom len za účelom spracovania projektovej dokumentácie. V opačnom prípade si Objednávateľ vyhradzuje právo uplatniť nárok na náhradu škody spôsobenej Zhotoviteľom. Výrez z technickej mapy bude Zhotoviteľovi slúžiť len informatívne, nie je možné vypracovávať projektovú dokumentáciu len na základe tohto podkladu. Vstupné údaje poskytnuté Objednávateľom je Zhotoviteľ povinný na vlastné náklady a zodpovednosť verifikovať.

* 10.2. V prípade, že pre vypracovanie projektovej dokumentácie budú potrebné ďalšie podklady alebo súčinnosť zo strany Objednávateľa, zaväzuje sa ju Objednávateľ na základe písomnej výzvy Zhotoviteľa poskytnúť tak, aby boli dodržané lehoty podľa čl. 4 tejto zmluvy.
* 10.3. Zhotoviteľ bude informovať Objednávateľa o stave rozpracovanosti projektovej dokumentácie na pravidelných kontrolných poradách v súlade s § 12 ods. 1 písm. a) bod 2 zákona č. 254/1998 Z. z. o verejných prácach v znení neskorších predpisov, ktoré bude Objednávateľ organizovať podľa potreby – najmenej 1x pri začatí vypracovávania projektovej dokumentácie, 1× v priebehu a 1× v závere a zároveň najmenej raz za 14 dní. Záznamy z porád bude písomne spracovávať Zhotoviteľ, pričom ich musí zástupca Objednávateľa písomne odsúhlasiť, prípadne doplniť najneskôr do 3 pracovných dní. Tieto záznamy budú súčasťou dokladovej časti projektovej dokumentácie. Pozvanie na kontrolnú poradu organizuje Objednávateľ.

**čl. 11 odstúpenie od zmluvy**

11.1. Objednávateľ je oprávnený odstúpiť od tejto zmluvy v prípade podstatného porušenia tejto zmluvy zo strany Zhotoviteľa. Zmluvné strany považujú za podstatné porušenie tejto zmluvy, ak Zhotoviteľ:

a) nedodržanie lehôt dohodnutých v tejto zmluve viac ako 7 dní, pričom oznámenie o odstúpení je potrebné bezodkladne po uvedenej lehote adresovať druhej zmluvnej strane,

b) ak Zhotoviteľ bude preukázateľne vykonávať dielo v rozpore s podmienkami dohodnutými v tejto zmluve. Musí ísť o vady, na ktoré bol Zhotoviteľ Objednávateľom v priebehu zhotovenia diela písomne upozornený a ktoré napriek upozorneniu neodstránil v dohodnutej lehote,

c) v rozpore s ustanoveniami tejto zmluvy prestal vykonávať dielo, alebo inak prejavuje svoj úmysel nepokračovať vo vyhotovení diela,

d) nezapracuje pripomienky správcov inžinierskych sietí alebo dotknutých orgánov štátnej správy v termíne podľa čl. 3 tejto zmluvy,

e) na plnenie zmluvy použije osoby bez príslušných oprávnení alebo odmietne uviesť a preukázať ich odbornú spôsobilosť na plnenie,

f) ak Zhotoviteľ poruší ustanovenia čl. 7 a čl. 3 tejto zmluvy

11.2. V  odstúpenia od zmluvy zo strany Objednávateľa počas zhotovovania projektovej dokumentácie bez zavinených príčin zo strany Zhotoviteľa, uhradí Objednávateľ cenu diela podľa preukázateľného stupňa rozpracovanosti, ak sa zmluvné strany nedohodnú inak.

11.3. Zhotoviteľ je oprávnený od zmluvy odstúpiť v prípade, že Objednávateľ odmietne poskytnúť potrebnú súčinnosť a plnenie podmienok dohodnutých podľa tejto zmluvy, ktoré by podstatným spôsobom znemožňovalo Zhotoviteľovi plniť podmienky uvedené v tejto zmluve. Odmietnutie poskytnutia súčinnosti zo strany Objednávateľa i je Zhotoviteľ povinný preukázať – podrobne dokladovať a špecifikovať.

11.4. Odstúpením od zmluvy nezaniká nárok na náhradu škody.

**Čl. 12 OSTATNÉ USTANOVENIA**

12.1. Akékoľvek zmeny tejto zmluvy môžu byť urobené v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých predpisov v platnom znení.

12.2. V prípade, že prekážky v plnení zmluvy vzniknú na základe podnetu tretích osôb (napr. orgány štátnej správy, správcovia sietí, petície, požiadavky skupín občanov), alebo nastanú udalosti znemožňujúce riadne plnenie (napr. počasie, štrajk), ktoré je Objednávateľ povinný rešpektovať, čas plnenia bude adekvátne upravený písomným dodatkom k zmluve podpísaným oboma zmluvnými stranami.

12.3. K dielu v zmysle Autorského zákona vytvoreného Zhotoviteľom podľa tejto zmluvy udeľuje Zhotoviteľ Objednávateľovi výhradnú bezodplatnú licenciu na každé doposiaľ i v budúcnosti známe použitie diela podľa tejto zmluvy v rozsahu podľa § 19 ods. 4 zákona č. 185/2015 Z. z. Autorského zákona v znení neskorších predpisov, a to v neobmedzenom územnom rozsahu. Zhotoviteľ udeľuje túto licenciu Objednávateľovi na dobu neurčitú v súlade s trvaním majetkových práv podľa § 32 Autorského zákona.

**Čl. 13 záverečné ustanovenia**

13.1. Vzťahy touto zmluvou priamo neupravené sa riadia ustanoveniami Obchodného zákonníka a súvisiacich platných právnych predpisov.

13.2. Táto zmluva nadobúda platnosť dňom podpísania Zmluvnými stranami a  účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.

13.3. Zmluvné strany sa dohodli, že zmeny jednotlivých ustanovení tejto zmluvy je možné vykonať výlučne písomnou formou, a to formou očíslovaných dodatkov podpísaných oboma zmluvnými stranami.

13.4. Prílohy:

Príloha č. 1 Opis predmetu zákazky/plnenia

Príloha č . 2 Cenová kalkulácia – ocenený krycí list ponuky.

13.5. Zmluvné strany prehlasujú, že sú plne spôsobilé na právne úkony, že si zmluvu prečítali, s jej obsahom sa zoznámili a súhlasia s ním, že zmluva bola uzavretá podľa ich pravej a slobodnej vôle, zrozumiteľne, určite a vážne, že nebola uzavretá v tiesni ani za nápadne nevýhodných podmienok, čo svojím podpisom potvrdzujú.

13.5. Táto zmluva je vyhotovená v šiestich rovnopisoch, z ktorých po podpísaní Objednávateľ obdrží päť vyhotovení a Zhotoviteľ jedno vyhotovenie.

13.6 Zmluva bola zverejnená dňa.................................

V Trnave, dňa .................. V ...................., dňa .....................

Za Objednávateľa: Za Zhotoviteľa:

..................................................... .....................................................

JUDr. Peter Bročka, LL.M.

primátor mesta Trnava

# Opis predmetu zákazky

1. Názov predmetu zákazky

Cyklotrasa na Zelenečskej ulici“ v Trnave – PD

1. Opis predmetu zákazky
   1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný slovník, kód CPV: 71200000-0 – Architektonické a súvisiace služby

# Predmet zákazky (služby)

Predmetom zákazky je vypracovanie projektovej dokumentácie pre investičnú akciu „Cyklotrasa na Zelenečskej ulici“ v Trnave v požadovanom rozsahu, t.j. geodetické zameranie, spracovanie konceptu, projektovej dokumentácie pre územné rozhodnutie a následne projektovej dokumentácie na realizáciu stavby, ktorý bude zároveň slúžiť pre výber zhotoviteľa stavby v procese verejného obstarávania a na stavebné konanie. Súčasťou zákazky sú aj súvisiace činnosti podľa bodu 2, ktoré sú potrebné pre spracovanie PD, autorsky dohľad nad realizáciou diela i súčinnosť projektanta pri procese verejného obstarávania.

# Rozsah zákazky (služby)

## Geodetické zameranie územia

## s podrobnosťou a rozsahom potrebným pre finálny stupeň projektu vrátane overenia existencie, polohy, výšky, technického stavu a funkčnosti všetkých inžinierskych sietí v záujmovom území u správcov inžinierskych sietí a ich zohľadnenie v projektovej dokumentácii (overenie bude zdokladované doložením písomných dokladov a vyjadrení jednotlivých správcov inžinierskych sietí).

## Koncept

## Víťazný uchádzač spracuje jednoduchý grafický koncept, ktorý predloží objednávateľovi (Mesto Trnava). Následne po písomnom odsúhlasení objednávateľom, projektant bude pokračovať v spracovaní projektovej dokumentácií pre územné rozhodnutie.

Koncept riešenia bude spracovaný v mierke 1:250 /min. 1:500/.

## Projektová dokumentácia pre územné rozhodnutie

## Spracovanie projektovej dokumentácie pre vydanie územného rozhodnutia.

## Projektová dokumentácia – realizačný projekt

## Spracovanie projektovej dokumentácie v uvedenom stupni znamená, že PD bude podkladom pre realizáciu stavby a výber zhotoviteľa v procese verejného obstarávania, a zároveň bude podkladom pre vydanie stavebného povolenia.

## Odborný autorský dohľad

Odborný autorský dohľad počas realizácie stavby.

## Koordinácia projektovej dokumentácie + súčinnosť:

**Súčinnosť v procese prípravy a posudzovania žiadosti o nenávratný finančný príspevok/grant, ako aj v procese implementácie projektu**

* + v procese prípravy a posudzovania žiadosti o nenávratný finančný príspevok/grant poskytne zhotoviteľ projektovej dokumentácie verejnému obstarávateľovi (investorovi) podľa potreby a pokynov verejného obstarávateľa súčinnosť pri úprave, oprave, aktualizácii projektovej dokumentácie a zapracovaní prípadných pripomienok k projektovej dokumentácii zo strany poskytovateľa nenávratného finančného príspevku/grantu;
  + potreba takejto úpravy, opravy, aktualizácie, prípadne zapracovania pripomienok zo strany poskytovateľa nenávratného finančného príspevku/grantu môže vzísť z aktualizácie relevantnej výzvy (t .j. výzvy, v rámci ktorej verejný obstarávateľ pripraví a predloží žiadosť o nenávratný finančný príspevok/grant), ako aj z konkrétnych požiadaviek poskytovateľa nenávratného finančného príspevku/grantu v procese posudzovania uvedenej žiadosti. Verejný obstarávateľ (investor) predpokladá, že požadované úpravy, opravy, aktualizácia, prípadne zapracovanie pripomienok sa budú týkať predovšetkým rozpočtu, avšak môžu sa týkať aj výkresovej a textovej časti projektovej dokumentácie;
  + zhotoviteľ projektovej dokumentácie poskytne verejnému obstarávateľovi podľa potreby a jeho pokynov súčinnosť aj v procese implementácie projektu, v prípadoch súvisiacich napr. so zmenami projektu;
  + zhotoviteľ projektovej dokumentácie poskytne verejnému obstarávateľovi vyššie uvedenú súčinnosť podľa jeho pokynov v celkovom rozsahu maximálne 20 hodín;
  + zhotoviteľ projektovej dokumentácie poskytne verejnému obstarávateľovi vyššie uvedenú súčinnosť na základe písomnej žiadosti verejného obstarávateľa, počet hodín poskytnutej súčinnosti musí zhotoviteľ projektovej dokumentácie obstarávateľovi vydokladovať a v prípade súhlasu musí verejný obstarávateľ tento doklad odsúhlasiť.

**Súčinnosť** **v procese verejného obstarávania na výber zhotoviteľa stavby /ak to bude potrebné/**

* V procese verejného obstarávania (výber zhotoviteľa stavby podľa zákona č. 343/2015 Z. z. o verejnom obstarávaní) je zhotoviteľ povinný poskytnúť riadnu súčinnosť a v prípade potreby bezodkladne reagovať na otázky verejného obstarávateľa týkajúce sa PD, ktoré bude potrebné zodpovedať pri vysvetľovaní na základe podnetov záujemcov vo verejnom obstarávaní pri výbere zhotoviteľa stavby. Za bezodkladnú odpoveď sa považuje odpoveď doručená max. do dvoch pracovných dní od zadania požiadavky.

**Súčinnosť pri realizácii stavby, ak bude predmetom žiadosti o nenávratný finančný príspevok / grant**

**Súčinnosť pri realizácii stavby,**

* ak bude potrebné realizovať, resp. dopracovať projektovú dokumentáciu, koordinácia projektovej dokumentácie v zmysle NV č. 396/2006 Z.z. §5 a činnosti projektanta v zmysle zákona č. 254/1998 Z.z. §12

## Požiadavky na projekčné riešenie dokumentácie a jednotlivých objektov stavebnej časti

Predmetom riešenia investičnej akcie je prioritne vybudovanie nových cyklopruhov (cyklotrasy). Ako ďalší stavebný objekt bude rekonštrukcia chodníkov na oboch stranách a tiež komunikácia cesty III. Triedy III/1287, ktorá je v majetku Trnavského samosprávneho kraja, preto bude riešená ako samostatný objekt. Pri vypracovaní ideového návrhu sa vychádzalo z údajov geografického informačného systému. Na realizáciu investičnej akcie sú prioritne využité pozemky Mesta Trnava.

Plocha riešeného územia bez zarátania komunikácie je približne 11 100m2.

**2.1.1 Doprava**

1. Projekt bude plne rešpektovať platné zákony, normy (STN 73 6110/Z2, STN 73 6056, TP 07/2014, 048/2019).
2. Spracovateľ je povinný dodržiavať všetky platné zákony, vyhlášky, predpisy, normy a technické podmienky platné na území SR v čase spracovania diela a zároveň dodrží platné územnoplánovacie dokumentácie mesta Trnavy ako Generel dopravy a platný Územný plán mesta Trnavy, urbanistické štúdie a iné koncepčné materiály.
3. Vjazdy do dvorov budú zachované a budú riešené len sklopením obrubníka na chodníku pre cyklistov. Pozdĺžny profil chodníka, zelene a cyklochodníka bude v jednotnej výške. **Nebudú riešené ako priechod pre chodcov a priechod pre cyklistov!**
4. **Šírkové parametre riešiť podľa podkladov Cyklokoalície –** v prílohe
5. Výkres situácie v prílohe je ideový návrh riešenia zameraný predovšetkým na cyklotrasu, návrh nerieši dopravné situácie, ktoré však požadujeme v návrhu riešenia od Dodávateľa PD. Pokiaľ Dodávateľ PD predloží vhodnejší návrh, ako je investorove ideové riešenie cyklotrasy, investor po vzájomnej dohode pripúšťa prípadné zmeny a možný súhlas s predloženým návrhom.
6. Koncept bude riešený s prihliadnutím na ideové riešenie cyklotrasy v prílohách, no zároveň bude prihliadať aj na dopravnú situáciu riešeného územia a potreby všetkých užívateľov ostatných komunikácií a účastníkov cestnej premávky Zelenečskej ulice. Do pozornosti dávame najmä, no nie len križovatku Zelenečská - Gábora Steinera, a situáciu pri autobusových zástavkách pri Slovanskej ulici.
7. Zmenou výšky cyklotrasy bude nutné riešiť aj zmenu odvodnenia komunikácie a teda aj úpravu vpustov kanalizácie.
8. Dopravné značky budú mať podjazdnú výšku 2,5 m.
9. Dopravné značky **nesmú** byť umiestnené do cyklotrasy!!
10. Ak dôjde k dotyku chodníka pre chodcov a chodníka pre cyklistov je potrebné medzi chodníky umiestniť varovnú a vodiacu dlažbu.
11. Chodník pre peších bude z dlažby 200/100/60 a bude bezfázová, chodník pre cyklistov bude z červeného asfaltobetónu.
12. Vodorovné značenie požadujeme realizovať inak ako iba nanesenie farbou, napríklad pomocou termoplastu, studeného platu prípadne inak.
13. Pre štandard stavebných detailov je podmienkou použiť ako podklad Technické listy mesta Bratislava. [**https://bratislava.blob.core.windows.net/media/Default/Dokumenty/Str%C3%A1nky/Chcem%20vybavit/Doprava/technicke\_listy\_bratislava.pdf**](https://bratislava.blob.core.windows.net/media/Default/Dokumenty/Str%C3%A1nky/Chcem%20vybavit/Doprava/technicke_listy_bratislava.pdf)
14. Autobusové zastávky budú riešené bezbariérovo pomocou zastávkových Kasselských obrubníkov.
15. Povrch cestnej časti autobusových zastávok bude riešený z razeného betónu.
16. Autobusové zástavky budú vybavené elektronickými informačnými tabuľami
17. **Prestrešenie autobusových zastávok, bude riešené so systémom zelených striech.**

Napr.:

a) (Aureo : <https://www.mmcite.com/sk/vyrobky#!zastavkove-pristresky/aureo>,

b) Aureo Green : <https://www.mmcite.com/sk/vyrobky#!zastavkove-pristresky/aureo-green>

Zloženie zelenej strechy: napr. (<https://www.isover.cz/aktuality/usporna-strecha-isover>)

1. Umiestnenie nových dopravných značiek,  dopravných zariadení a verejného osvetlenia je potrebné koordinovať s existujúcou a navrhovanou uličnou vegetáciou, predovšetkým so stromami a krami tak, aby nedochádzalo ku vzájomnej kolízii.
2. Projekt musí riešiť aj udržateľné hospodárenie s dažďovou vodou spádovaním spevnených plôch do zelene.  Pre odvodnenie do zelene môžu byť použité aj zvody z komunikácie do zelene.
3. všetky priechody pre chodcov a ak to bude možné, tak aj vstupy do objektov budú riešené v bezbariérovej úprave. Priechody pre chodcov a miesta, kde bude potrebné navrhnúť zvýšenú bezpečnosť pre nevidiacich a slabozrakých budú vybavené vodiacimi, varovnými a signálnymi pásmi.

### Zeleň

* 1. V rámci projektu je potrebné riešiť aj samostatný stavebný objekt „krajinno-architektonický projekt“, ktorý vypracuje osoba s príslušným odborným vzdelaním (krajinný architekt).
  2. Predmetom krajinno-architektonického projektu bude ochrana pôvodnej vegetácie v dosahu stavby a  návrh výsadby formou sprievodných vegetačných úprav parkovacích plôch.

Pôvodná vegetácia:

* 1. Na dotknutom území platí 1. stupeň územnej ochrany podľa zákona o ochrane prírody a krajiny. Pri návrhu stavebných úprav požadujeme v plnom rozsahu rešpektovať dreviny v dosahu riešenej stavby.
  2. V tejto časti bude PD riešiť:
* dendrologický prieskum (inventarizáciu) pôvodných drevín v dosahu stavby
* ochranu pôvodných stromov, resp. drevín v  dosahu stavby, ktorá musí byť zabezpečená ešte pred začatím stavebných prác a musí byť navrhnutá v projekte organizácie výstavby (POV)
  1. Dendrologický prieskum (inventarizáciu drevín) je potrebné vykonať v zmysle platného zákona NR SR č. 543/2002 Z.z. o ochrane prírody a krajiny v znení neskorších zmien, doplnkov a vyhlášok. Do inventarizácie drevín je nutné premietnuť taxonomické a dendrometrické údaje drevín, ich sadovnícku hodnotu, zdravotný stav a  prevádzkovú bezpečnosť v zmysle platnej legislatívy, noriem a štandardov.
  2. Pre stromy, resp. dreviny navrhnuté na asanáciu bude spracovaná aj spoločenská hodnota podľa vyhlášky č. 24/2003 Z.z., ktorou sa vykonáva zákon č.543/2002 Z.z. a návrh náhradnej výsadby podľa zákona o ochrane prírody a krajiny.
  3. Pre navrhovaný výrub drevín je potrebné zaradiť do rozpočtovej časti projektu vrátane výkazu výmer aj položky na odstránenie pňov (výkopom alebo frézou) a na výkon ornitologického výskumu.

Vegetačné úpravy:


* 1. Cieľom vegetačných úprav je umiestniť nánhradnú výsadbu stromov do pásov sprievodnej zelene komunikácie a celkovo prispôsobiť drevinnú vegetáciu dopravnému urbanizmu ulice z hľadiska hygienického a bezpečného pohybu peších a dopravy.
  2. Pri umiestnení stromov do spevnených plôch musí byť na výsadbu minimálna šírka pásu zelene (línie) 2,5 m alebo veľkosť bodovej nespevnenej plochy je min. 2,5 x 2,5 m; pre výsadbu drevín do spevnených plôch musí byť pre rast a rozvoj koreňového systému vysadzovaných stromov vytvorený nevyhnutný priestor – prekoreniteľný priestor, ktorého parametre musia zodpovedať veľkosti taxónu stromu.

10. Vzdialenosť stromov od stožiarov verejného osvetlenia musí byť najmenej 3 m.

Pre minimálny prekoreniteľný priestor musia byť zabezpečené minimálne parametre:

* nezakrytá plocha alebo kryt voľnej pôdy v koreňovom priestore, trvale priepustnej pre vzduch a vodu, musí mať najmenej 6,25 m2
* minimálna otvorená plocha na povrchu nesmie byť menšia ako 6,25 m2 a v podzemí pod spevneným povrchom naň nadviaže prekoreniteľný priestor, ktorého rozmer nesmie byť menší ako 3 x 3 m do hĺbky 0,5 – 0,8 m
* veľkostne postačujúci prekoreniteľný priestor v rámci podkladných vrstiev spevnených plôch parkoviska je možné zabezpečiť rôznymi technickými opatreniami, napríklad použitím štrukturálnych, nosných substrátov, schopných po zhutnení niesť stavebnú konštrukciu a súčasne vytvoriť podmienky vhodné pre rast koreňov; alebo vytvorením podzemných koreňových tunelov, spojovacích priekop, zelených pásov a podobne.

Použitie štrukturálnych, nosných substrátov pod stavebnou konštrukciou je znázornené na nasledovnom vzorovom obrázku:



* ak nie je možné vytvoriť požadovaný minimálny prekoreniteľný priestor pre stromy niektorým z uvedených opatrení, je potrebné inštalovať v rámci nosnej konštrukcie spevnenej plochy, pod jej povrchom, prekoreniteľné bunky z tvrdého plastu – minimálna šírka modulu je 3 m a hĺbka 0,5 – 0,8 m. Vytvorený dostatočne veľký nezhutnený prekoreniteľný priestor pod povrchom spevnených plôch s  dostatočnou kapacitou zrážkovej vody a vzduchu zabezpečí priaznivé životné podmienky pre koreňové systémy navrhovaných stromov.



* ostrovčeky pre stromy je potrebné konštruovať tak, aby vyvýšené obrubníky a tvar ostrovčekov pôsobili ako „zarážka“ pre predné koleso automobilu a zabezpečili ochranu kmeňov stromov pred poškodením parkujúcich automobilov. Spôsob uloženia obrubníkov má prepúšťať dažďovú vodu z okolitých spevnených plôch do zelených ostrovčekov. Na ochranu povrchov spevnených plôch a podzemných inžinierskych sietí pred nadvihnutím koreňovými systémami stromov odporúčame zabudovať systém vedenia koreňov.

1. Navrhovaný sortiment rastlinného materiálu má vychádzať z pôvodných druhov v riešenom území s tým, že budú doplnené listnatými druhmi, ktoré sú geograficky pôvodné, neinvázne, z introdukovaných len so vzhľadom a tvarom podobným domácim druhom a tie, ktoré sú funkčne, ekologicky, pestovateľsky a z hľadiska predpokladaných klimatických zmien vhodné (vylúčiť invázne, uprednostniť stromy bez tŕňov a mäkkých alebo veľkých tvrdých opadavých plodov či semien, vyhýbať sa stromom s krehkým drevom, stromom citlivým na sálavé teplo zo spevnených povrchov, posypové soli a znečistené ovzdušie z výfukových plynov ako aj stromom výrazne poškodzujúcim podpovrchové konštrukcie koreňmi, pokiaľ nebude táto vlastnosť znížená alebo odstránená projektovanými technickými opatreniami).
2. Veľkosť navrhovaných stromov v dospelosti má byť primeraná mierke riešeného uličného priestoru, projektovanej vzdialenosti od budov a existujúcich drevín bez nutnosti ich pravidelnej korekcie rezom, prípadne len v minimálnej miere. Je potrebné počítať aj s tým, že v nasledovných rokoch sa bude podchodná výška stromov v rámci správy zelene priebežne zvyšovať a prispôsobovať reálnym potrebám pohybu cyklistov, peších, dynamickej a  statickej dopravy. Nákupná veľkosť výpestkov stromov by sa mala pohybovať v rozpätí 18-20 cm a 20-25 cm (obvod kmeňa vo výške 100 -130 cm nad zemou), s primeranou výškou nasadenia korún nad komunikačnými plochami (orientačne min.270 cm - na cieľovú výšku 300 cm nad zemou).

Sadenice stromov dodať vo vysokej pestovateľskej kvalite, je potrebné na stanovisku ukotviť.

Pri spracovaní krajinno-architektonického projektu požadujeme postupovať so zreteľom a odkazom na STN 83 7010 Ochrana prírody, ošetrovanie, udržiavanie a ochrana stromovej vegetácie, STN 83 7017 Technológia vegetačných úprav v krajine - Trávniky a ich zakladanie, STN 83 7016 Technológia vegetačných úprav v krajine – Rastliny a ich výsadba, STN 83 7015 Technológia vegetačných úprav v krajine – Práca s pôdou, ČSN 464902 Výpestky okrasných drevín, Všeobecné ustanovenia a ukazovatele akosti, Arboristický štandard - č.1. – Rez stromov, č.2. – Ochrana drevín pri stavebnej činnosti, č.3 – Hodnotenie stavu stromov a č.4 – Výsadba stromov a krov.

Ostatná zeleň:

1. V prípade riešenia podrastovej vegetácie na plochách v  podnoži navrhovaných stromov a dopravných ostrovčekov žiadame uplatniť sortiment, ktorý po ujatí nevyžaduje intenzívnu závlahu, znáša sucho a menej intenzívne nároky na údržbu.
2. V rámci riešenia trávnikových plôch odporúčame uplatniť pomalšie rastúce trávne zmesi znášajúce pritienenie korunami stromov, resp. úpal a sucho s nízkymi odrodami tráv, ktoré majú nižšie nároky na kosenie. Na vhodných miestach je možné primerane použiť aj iné typy trávnikov.

Údržba – správa mestskej zelene

1. Návrh zelene je nutné podriadiť súčasným požiadavkám na zásady prírode blízkej údržby, udržateľnosť, vysokú efektivitu a ekonomickosť údržby mestskej zelene.
2. Projekt bude riešiť aj 1-ročný cyklus pestovateľskej starostlivosti o navrhované plochy zelene a vegetačné prvky; u  stromov aj postup, ktorým sa dosiahne požadovaná cieľová podchodná výška nad dopravnými plochami, orientačne najmenej 300 cm nad zemou. Návrh žiadame zapracovať aj do výkazu výmer a rozpočtu projektu.
3. Krajinno-architektonický projekt je potrebné v rozpracovanosti priebežne konzultovať na OÚRaK, referáte ekológie.

### Verejné osvetlenie

Ako samostatný stavebný objekt je potrebné navrhnúť verejné osvetlenie. Verejné osvetlenie je potrebné navrhnúť v súlade s platnými normami. Účelnosť nového návrhu je potrebné odborne prehodnotiť a použiť moderné systémy LED osvetlenia.

### 2.1.4 Inžinierske siete

1. Umiestnenie nových a prekladaných vedení inžinierskych sietí a ich zariadení je potrebné koordinovať s existujúcou a  navrhovanou uličnou vegetáciou, predovšetkým so stromami a krami tak, aby nedochádzalo ku vzájomnej kolízii.
2. Trasy vedení technickej infraštruktúry požadujeme prioritne viesť cez spevnené plochy alebo v ryhách s protikoreňovou ochranou tak, aby bolo možné v „zelených pásoch a ostrovoch“ v telese komunikácie umiestniť drevinnú vegetáciu (stromy a kry).
3. V prípade, ak navrhovaná stavba svojimi parametrami podlieha konaniu podľa zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“), riešiť vypracovanie zámeru navrhovanej činnosti podľa prílohy č. 9 zákona a zabezpečiť proces posudzovania.
4. V procese predprojektovej a projektovej prípravy je potrebné zabezpečiť vyjadrenia dotknutých správcov inžinierskych sietí, z ktorých vyplynú informácie o existencii sietí a ich zariadení (poloha, výška, hĺbka), o aktuálnom technickom stave sietí vrátane ich zariadení a o podmienkach ich ochrany. V prípade nutnosti akéhokoľvek zásahu do technickej infraštruktúry, ako je rekonštrukcia, rozšírenie vedení, prekládka, pripokládka a pod., je potrebné aj vyjadrenie k vecnému a časovému plnenie zo strany správcov, ktoré bude nutné koordinovať s predmetnou investíciou.
5. V rámci komplexnosti líniovej stavby je potrebné  zabezpečiť taký technický stav všetkých existujúcich inžinierskych sietí vrátane zabezpečenia všetkej potrebnej technickej infraštruktúry, ktorá vyplynie z návrhu, aby sa v budúcnosti predišlo následným zásahom do novo realizovanej stavby.
6. V riešenom úseku riešiť odvodnenie s napojením na jestvujúcu infraštruktúru, ako doplnok pre retenčné plochy.
7. Odvodnenie chodníkov a plôch, kde nehrozí znečistenie ropnými látkami riešiť v max. možnej miere v súlade so zásadami správneho hospodárenia s dažďovou vodou.
8. V trase líniovej stavby zabezpečiť úpravu výšky jestvujúcich poklopov.
9. Verejné osvetlenie riešiť použitím úspornej LED technológie.
10. Navrhované plochy a prvky zelene zosúladiť s vedeniami inžinierskych sietí a ich ochrannými pásmami.
11. V rámci líniovej stavby, v prípade požiadavky spoločnosti TT-IT riešiť pokládku zemnej rezervy pre potreby mesta.

### Vlastníctvo pozemkov

Projektant je povinný preveriť si a konzultovať vlastníctvo pozemkov s Odborom majetkovým.

V prípade, ak na niektorých pozemkoch pod stavbou dochádza len k stavebným úpravám, je potrebné to takto uviesť v  RP (i s uvedením čísla parciel).

Projektant vypracuje zoznam zasiahnutých parciel, s informáciou, či ide o dočasný alebo trvalý záber. Pri dočasnom zábere pozemkov uviesť na čo slúži (napr. na uskladnenie zeminy, zariadenie staveniska a pod.) s tým, že po ukončení stavby bude pozemok uvedený do pôvodného stavu.

## Doporučený minimálny rozsah skladby objektov dokumentácie pre územné rozhodnutie:

### Spevnené plochy, komunikácia, cyklotrasa a chodníky (vrátane zálivov pre autobusy)

### Cestná komunikácia (povrchy)

### Sadovnícke úpravy – krajino-architektonický projekt (dendrologický prieskum, návrh nových vegetačných úprav

### Verejné osvetlenie

### Inžinierske siete

### Mobiliár (vrátane autobusových zastávok a prístreškov)

### Dopravné riešenie

### Posudky

### Náklady stavby (prepočet)

PD pre územné rozhodnutie bude vypracovaná v súlade s aktuálnou Prílohou č. 1 sadzobníka UNIKA pre navrhovanie projektových prác a inžinierskych činností: „Obsah návrhu na vydanie územného rozhodnutia a prikladanej dokumentácie“

**Minimálny rozsah dokumentácií pre územné rozhodnutie (podrobnejšie členenie dokumentácie):**

**A. Sprievodná správa**

1. Identifikačné údaje stavby a investora

2. Základné údaje o stavbe :

- stručný opis stavby z hľadiska účelu a funkcie, požiadavky na urbanistické, architektonické a výtvarné riešenie s uvedením navrhovaných kapacít,

- charakteristika územia, dotknutých ochranných pásiem, chránených častí územia, kultúrnych pamiatok, požiadavky na demolácie, výrub narastenej zelene (záber poľnohospodárskeho a lesného pôdneho fondu),

- vplyv stavby, prevádzky alebo výroby na životné prostredie, predpokladaný spôsob obmedzenia alebo odstránenia prípadných negatívnych vplyvov.

- odolnosť a zabezpečenie z hľadiska požiarnej ochrany a civilnej ochrany.

3. Odôvodnenie stavby a jej umiestnenie

4. Podmieňujúce predpoklady :

- preložky inžinierskych sietí, obmedzenie existujúcich prevádzok a iné opatrenia potrebné na uvoľnenie navrhovaného miesta stavby a jej uskutočňovanie,

- súvisiace investície a predpoklady alebo nároky na ich zabezpečenie,

- pripojenie na existujúce technické vybavenie územia, bilancie kapacitných nárokov a možností,

- vzťahy k existujúcemu verejnému a občianskemu vybaveniu územia, vrátane verejnej dopravy,

- zabezpečenie energii a ich racionálne využitie, zabezpečenie vodného hospodárstva a dopravy pre výrobné zariadenia,

**B. Výkresy**

1. Situačný výkres na podklade pozemkovej mapy s vyznačením umiestnenia stavby a staveniska a ich väzieb na okolie a s vyznačením plochy trvalého alebo dočasného záberu poľnohospodárskeho alebo lesného pôdneho fondu, pokiaľ prichádza do úvahy (prehľadná situácia oblasti).

2. situácia stavby spravidla v mierke 1:500 vychádzajúca zo súčasného stavu územia obsahuje :

- vyznačenie umiestnenia stavby a staveniska a ich väzieb na okolie, vrátane napojenia na rozvodné siete s kanalizáciou, pripojenie na komunikačnú sieť,

- zakreslenie existujúcich podzemných rozvodných sietí a kanalizácie, pripadne iných zariadení,

- vyznačenie ochranných pásiem a chránených objektov, prípadne porastov určených na výrub,

- vyznačenie do úvahy prichádzajúcich demolácii.

- situácia znázorní pôvodný stav a nový stav /navrhované riešenie/

3. Návrh architektonického riešenia a dispozičné riešenie stavebných objektov.

**C. Doklady**

- Vyjadrenia dotknutých orgánov štátnej správy a samosprávy zabezpečované v priebehu vypracovania dokumentácie

## Doporučený minimálny rozsah skladby objektov RP:

PD pre realizáciu stavby bude vypracovaná v súlade s aktuálnym sadzobníkom UNIKA pre navrhovanie projektových prác a inžinierskych činností, s Prílohou č.3: „Odporúčaný podrobný obsah a rozsah jednotlivých častí realizačného projektu“ a Prílohou č.2: „Obsah a rozsah projektu stavby prikladaného k žiadosti o stavebné povolenie podľa §9 vyhlášky MŽPSR č. 453/2000 Z.z. (k § 58 stavebného zákona)“

PD – realizačný projekt (RP) musia byť spracované v súlade so zákonom č. 50/76 Zb. v znení neskorších predpisov (Stavebný zákon) a vyhláškami MŽP SR č. 453/2000 Z. z. a č. 532/2002 Z. z., príslušnými STN, všeobecno-technickými požiadavkami na výstavbu, zákonom MŽP SR č.543/2002 Z.z. o ochrane prírody a krajiny v znení noviel a príslušných vyhlášok a STN.

### Spevnené plochy, komunikácia, cyklotrasa, chodníky (vrátane zálivov pre autobusy) - vrátane vykonania sond v mieste komunikácie (min. 3 ks)

### Cestná komunikácia - vrátane vykonania sond v mieste komunikácie (min. 3 ks)

### Sadové úpravy - krajinno - architektonický projekt (dendrologický prieskum, návrh nových vegetačných úprav)

### Verejné osvetlenie

### Inžinierske siete (vrátane Projekt kanalizácie – doplnenie kanalizačných vpustov a prípojok (ORL ak bude potrebné)

### Mobiliár (vrátane autobusových zastávok a prístreškov)

### Dopravné riešenie

### Hydrogeologický posudok

### Náklady stavby (výkaz výmer a rozpočet)

### Vizualizácie

**Súčasťou projektových dokumentácií pre stavebné konanie bude aj:**

## Plán organizácie výstavby (POV)

Bude súčasťou projektovej dokumentácie pre stavebné povolenie a realizáciu rekonštrukcie cyklotrasy a miestnych komunikácií na Zelenečskej ulici (vrátane spevnených plôch, komunikácií, parkovacích státí, zelene, inžinierskych sietí...). Podľa potreby bude obsahovať návrh zariadenie staveniska, potrebu energií počas výstavby, skladovanie stavebných materiálov a stavebných mechanizmov, v prípade potreby zapracovať spôsob ochrany existujúcich drevín pred mechanickým poškodením počas výstavby, pred zaťažením koreňov stromov pojazdom, parkovaním vozidiel, skladovaním stavebných materiálov a mechanizmov, potrebu prípadného oplotenia pri výstavbe, lávok pre užívateľov komunikácií, návrh pohybu dopravy na stavenisku, prenosného dopravného značenia a pod. Súčasťou POV bude aj časový plán výstavby.

## Plán bezpečnosti a ochrany zdravia pri práci (BOZP)

Súčasťou dokumentácie pre stavebné povolenie bude aj plán bezpečnosti a ochrany zdravia pri práci vypracovaný v zmysle § 4 NV SR č. 396/2006 Z. z. o minimálnych bezpečnostných a zdravotných požiadavkách na stavenisko pre každú časť miestnej komunikácie zvlášť.

Návrh plánu bezpečnosti a ochrany zdravia pri práci bude slúžiť ako podklad, ktorý bude dopracovaný do finálnej verzie koordinátorom projektovej dokumentácie podľa § 5 a § 6 NV SR č. 396/2006 Z. z.

## Návrh kontrolného a skúšobného plánu stavby

- v návrhu kontrolného a skúšobného plánu stavby bude zostavený predbežný počet a druh skúšok, ktoré bude potrebné pred alebo počas realizácie stavby vykonať

- návrh bude podkladom pre zhotoviteľa stavby, ktorý bude pred realizáciou diela dopracovaný v spolupráci s dodávateľom a bude slúžiť zhotoviteľovi stavby na plánovanie, organizovanie a vykonávanie kontrolných, inšpekčných a skúšobných činností na stavbe

- finálny kontrolný a skúšobný plán stavby bude vypracovaný v spolupráci medzi zhotoviteľom stavby a zhotoviteľom projektovej dokumentácie (projektant) na začiatku realizácie stavby. Skúšobný plán schvaľuje stavebník.

## Koordinácia projektovej dokumentácie

- Pri tvorbe projektovej dokumentácie je potrebné zabezpečiť koordinátora projektovej dokumentácie podľa § 5 NV SR č. 396/2006 Z. z..

## Návrh plánu užívania verejnej práce

V rámci PD požadujeme spracovať návrh plánu užívania verejnej v zmysle § 12 ods. 6 zákona č. 254/1998 Z. z. v znení neskorších predpisov a je povinný spolupracovať pri vypracovaní jeho konečnej verzie v zmysle § 12 Zákona č. 254/1998 Z.z. v znení neskorších predpisov s budúcim zhotoviteľom stavby. Konečné vypracovanie plánu užívania prekontroluje a odsúhlasí zhotoviteľ PD so zhotoviteľom stavby.

## Rozpočet a výkaz výmer

Pri spracovávaní RP požadujeme uplatniť pravidlo odôvodnenej najvyššej možnej miery úspornosti, ktorej premietnutie do realizácie stavby bude efektívne, nie však na úkor kvality a bezpečnosti. Rozpočet a výkaz- výmer spracovať po realizovateľných celkoch, resp. podľa dohodnutých podmienok na pracovných rokovaniach v rámci spracovávania projektu.

Položky musia byť v zmysle kódov rozpočtových cenníkov a musia obsahovať definovanie figúr, výpočet množstiev jednotlivých položiek rozpočtu. Tento výpočet má byť súčasťou výkazu výmer.

V prípade vzniku odpadov, budú odpady presne zatriedené podľa katalógových čísel a v rozpočte budú použité ceny za likvidáciu odpadu podľa aktuálneho cenníka odpadov.

Rozpočet bude vypracovaný v súlade so zákonom so zákonom č. 343/2015 Z.z. o verejnom obstarávaní a o zmene a doplnení niektorých zákonov v platnom znení.

## Odborný autorský dohľad (OAD)

Plnenie výkonu odborného autorského dohľadu je zhotoviteľ vykonávať počas realizácie stavby podľa vypracovanej PD až do nadobudnutia právoplatnosti kolaudačného rozhodnutia.

Zhotoviteľ sa zaväzuje vykonať OAD na svoje náklady a na svoje nebezpečenstvo, podľa pokynov objednávateľa, STN EN, všeobecných záväzných predpisov a v termíne dohodnutom touto zmluvou.

Zmluvné strany sa dohodli, že výkon odborného autorského dohľadu bude podľa aktuálneho sadzobníka UNIKA, prílohy č.4 „Odporúčaný obsah a rozsah odborného autorského dohľadu“ minimálne však v tomto rozsahu:

- účasť na odovzdaní staveniska zhotoviteľovi stavby,

- dohľad nad dodržaním projektu s prihliadnutím na podmienky určené stavebným povolením s poskytovaním vysvetlení potrebných pre plynulosť stavby,

- sledovanie postupu výstavby z technického hľadiska a z hľadiska časového plánu výstavby,

- posudzovanie návrhov zhotoviteľa stavby na zmeny a odchýlky oproti PD z pohľadu dodržania technicko-ekonomických parametrov stavby, dodržania lehôt výstavby, prípadne ďalších a ukazovateľov,

- vyjadrenia k požiadavkám o väčšie množstvo výrobkov a výkonov oproti prerokovanej dokumentácii,

- v prípade, že skutkový stav nezodpovedá predpokladom v projektovej dokumentácii, navrhovanie technického riešenia vyvolanej zmeny

- zaujíma stanovisko s vysvetlením a návrhom riešenia k prípadným vadám projektovej dokumentácie pri realizácii stavby

- účasť na kontrolných dňoch počas realizácie stavby, predpoklad 1 krát týždenne cca 1hodina

- účasť na odovzdaní a prevzatí stavby alebo jej časti,

- účasť na kolaudačnom konaní.

Súčasťou OAD je tiež povinnosť zhotoviteľa spolupracovať pri vypracovaní kontrolného a skúšobného plánu s budúcim dodávateľom stavby v zmysle § 12 ods. 1 písm. a) bod 3 zákona č. 254/1998 Z. z. v znení neskorších predpisov.

Výsledky všetkých činností vykonaných podľa tejto zmluvy je povinný zhotoviteľ odsúhlasovať s objednávateľom.

V rámci OAD musí byť investor – objednávateľ informovaný o zisteniach o nedodržaní realizačného projektu, právnych predpisov a technických noriem.

Predmet plnenia OAD sa považuje za splnený potvrdením technického dozoru investora (objednávateľa) alebo iného povereného pracovníka objednávateľa o výkone odborného autorského dohľadu nad realizáciou stavby.

Po nedodržaní rozsahu predmetu OAD zhotoviteľom, si objednávateľ vyhradzuje právo cenu za OAD nevyplatiť, prípadne znížiť honorár za OAD podľa skutočnej spolupráce so zástupcami objednávateľa.

Objednávateľ upozorňuje, že prípadne vady a chyby v projektovej dokumentácii je zhotoviteľ povinný odstrániť, bez nároku na honorár v rámci činnosti OAD. Cena OAD sa po realizácii diela vzájomnou dohodou objednávateľa a zhotoviteľa alikvotne zníži, v závislosti od množstva a závažnosti vád realizačného projektu.

## Dokladová časť (služby)

Táto časť bude obsahovať:

• záznamy z kontrolných porád (každý záznam spracovaný do 3 pracovných dní odo dňa kontrolnej porady, ktorý bude pripomienkovaný účastníkmi konania)

• situácie sietí overené príslušným správcom sietí, dotknutých orgánov štátnej správy, prípadne iné zápisy medzi objednávateľom a zhotoviteľom, ak sa také v priebehu prác vyskytli.

## Požiadavka na výsledný elaborát:

PD budú vypracované v slovenskom jazyku.

### Geodetické zameranie územia

#### v písomnej (tlačenej) forme v 2 vyhotoveniach

### v elektronickej forme na CD nosiči v 1 vyhotovení

### Koncept riešenia v grafickom výstupe

#### v písomnej (tlačenej) forme v 2 vyhotoveniach (výkres v mierke 1:250)

### v elektronickej forme na CD nosiči v 1 vyhotovení

### Projektová dokumentácia pre územné rozhodnutie

* **v písomnej (tlačenej) forme** v 8-ich vyhotoveniach
* **v elektronickej forme** na CD nosiči v 1 vyhotovení pre predmet zákazky v prepisovateľnom a neuzamknutom formáte: – grafickú časť vo formáte súborov DWG alebo DGN v súradnicovom systéme S-JSTK, tabuľkovú časť vo formáte XLS, textovú časť vo formáte DOC
* **v elektronickej forme** na CD nosiči v 1 vyhotovení predmet zákazky v neprepisovateľnom formáte: – grafickú časť, textovú časť a tabuľkovú časť v PDF

### Projektová dokumentácia realizačný projekt

* **v písomnej (tlačenej) forme** v 10-ich vyhotoveniach, rozpočet a výkaz výmer v 2 vyhotoveniach
* **v elektronickej forme** na CD nosiči v 1 vyhotovení pre predmet zákazky v prepisovateľnom a neuzamknutom formáte: – grafickú časť vo formáte súborov DWG alebo DGN v súradnicovom systéme S-JSTK, tabuľkovú časť (vrátane rozpočet a výkaz výmer s výpočtom množstiev) vo formáte XLS, textovú časť vo formáte DOC
* **v elektronickej forme** na CD nosiči v 1 vyhotovení predmet zákazky v neprepisovateľnom formáte: – grafickú časť, textovú časť a tabuľkovú časť v PDF, rozpočet a výkaz výmer vo forme MS Excel (xls resp. xlsx)
* vizualizácie – minimálne 3 charakteristické pohľady v rôznych smerových profiloch – vo formáte JPEG
* **pre účely určenia na použitie PDZ a TDZ** – tlač výkresov na to určených v 4 vyhotoveniach

## Podklady

Mesto Trnava, MsÚ v Trnave poskytne podklady úspešnému uchádzačovi v rozsahu:

• Výrez z dát technickej mapy mesta Trnava v digitálnej forme (DGN súbor MicroStation, resp. prevod z DGN do DWG)

**Požiadavky na spracovateľa projektovej dokumentácie**

Kolektív autorov, spracovatelia jednotlivých stavebných objektov /napr. na krajinnú architektúru, dopravné stavby, vodohospodárske objekty a podobne/, musia byť v rámci svojich profesií oprávnenými osobami s príslušnými odbornými spôsobilosťami pre projektovú činnosť v SR alebo rovnocenne oprávnenými osobami podľa príslušnej legislatívy v niektorom zo štátov Európskeho hospodárskeho priestoru.

# Kritériá na vyhodnotenie ponúk a spôsob ich uplatnenia

1. Kritériá na vyhodnotenie ponúk

Kritériom na vyhodnotenie ponúk v rámci tohto postupu verejného obstarávania je najnižšia celková cena v eur s DPH za predmet zákazky. Celková cena za predmet zákazky musí zahŕňať

všetky náklady spojené s požadovaným predmetom zákazky.

1. Spôsob uplatnenia kritérií

Ako prvá v poradí bude označená ponuka s najnižšou celkovou cenou v eur s DPH, ako druhá v poradí bude označená ponuka s druhou najnižšou celkovou cenou v eur s DPH atď. Úspešným uchádzačom sa za predpokladu splnenia podmienok účasti a požiadaviek verejného obstarávateľa na predmet zákazky stane ten uchádzač, ktorého ponuka sa v súlade s predchádzajúcim bodom a bodom 6. Vyhodnotenie splnenia podmienok účasti a vyhodnocovanie ponúk podbod 6.1 týchto súťažných podkladov umiestni na prvom mieste v poradí.

# Návrh na plnenie kritéria

**Identifikačné údaje uchádzača:**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Názov zákazky**: „****Cyklotrasa na Zelenečskej ulici“ v Trnave – PD“**

|  |  |  |
| --- | --- | --- |
| **5.1.1. Geodetické zameranie územia (GZ) vrátane vyjadrení dotknutých správcov inžinierskych sietí** | | |
| Cena za GZ bez DPH |  | € |
| DPH 20% |  | € |
| ***5.1.1. Cena za GZ celkom s DPH*** |  | **€** |

|  |  |  |
| --- | --- | --- |
| **5.1.2. Koncept riešenia územia** | | |
| Cena za grafický koncept riešenia územia bez DPH |  | € |
| DPH 20% |  | € |
| ***5.1.2. Cena za Koncept riešenia územia celkom s DPH*** |  | **€** |
| **5.1.3. Projektová dokumentácia pre územné rozhodnutie (DÚR)** | | |
| Spevnené plochy a chodníky |  | € |
| Miestna komunikácia (povrchy) |  | € |
| Sadové úpravy – krajinno-architektonický projekt (vrátane dendrologického prieskumu, návrh nových vegetačných úprav) |  | € |
| Verejné osvetlenie |  | € |
| Inžinierske siete |  | € |
| Mobiliár (vrátane autobusových zastávok a prístreškov) |  | € |
| Dopravné značenie |  | € |
| Náklady stavby (prepočet) |  | € |
| Cena spolu za DÚR bez DPH |  | € |
| DPH 20% |  | € |
| ***5.1.3. Cena za DÚR celkom s DPH*** |  | € |

|  |  |  |
| --- | --- | --- |
| **5.1.4. Realizačný projekt (RP)** | | |
| Spevnené plochy a chodníky |  | € |
| Miestna komunikácia (povrchy) |  | € |
| Sadové úpravy – krajinno-architektonický projekt (vrátane dendrologického prieskumu, návrh nových vegetačných úprav) |  | € |
| Verejné osvetlenie |  | € |
| Inžinierske siete |  | € |
| Mobiliár (vrátane autobusových zastávok a prístreškov) |  | € |
| Dopravné značenie |  | € |
| Hydrogeologický posudok |  | € |
| Plán organizácie výstavby |  | € |
| Náklady stavby (výkaz výmer a rozpočet) |  | € |
| Vizualizácie |  | € |
| Cena spolu bez DPH |  | € |
| DPH 20% |  | € |
| ***5.1.4. Cena za RP celkom s DPH*** |  | **€** |

|  |  |  |
| --- | --- | --- |
| **5.1.5. Koordinácia projektovej dokumentácie podľa § 5 NV SR č. 396/2006 Z. z. a § 12 zákona č. 254/1998 Z. z. + súčinnosť** | | |
| Plán bezpečnosti a ochrany zdravia pri práci (BOZP) |  | € |
| Plán užívania verejnej práce -návrh |  | € |
| Kontrolný a skúšobný plán stavby- návrh |  | € |
| Cena bez DPH |  | € |
| DPH 20% |  | € |
| ***5.1.5. Cena celkom s DPH*** |  | **€** |

|  |  |  |
| --- | --- | --- |
| **5.1.6. Odborný autorský dohľad (OAD)** | | |
| Cena bez DPH |  | € |
| DPH 20% |  | € |
| ***5.1.6. Cena za OAD celkom s DPH*** |  | **€** |

|  |  |  |
| --- | --- | --- |
| **CELKOVÁ CENA ZA DIELO** | | |
| Cena bez DPH |  | € |
| DPH 20% |  | € |
| ***Cena celkom s DPH*** |  | **€** |

Dátum:

..............................................

pečiatka a podpis uchádzača

(v súlade so spôsobom konania uvedeným v obchodnom registri a pod.)

\*Ak uchádzač nie je platcom DPH, uvedie pre sadzbu DPH v EUR slovné spojenie "Neplatca DPH"

# Súhlas uchádzača s obsahom návrhu zmluvy o dielo

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy o dielo podľa časti   
B. súťažných podkladov k podlimitnej zákazke s názvom: **„Cyklotrasa na Zelenečskej ulici“ v Trnave – PD“.**

V ..............................., dňa ...............................

..................................................................

podpis osoby oprávnenej konať za uchádzača

# Prílohy súťažných podkladov

Príloha č.

1. - situácia
2. - zadanie
3. - návrh